

**Әлемдiк және дәстүрлi дiн көшбасшылары съезi Хатшылығының үшiншi отырысын өткiзуге қаражат бөлу және қазақстандық виза берген кезде оның қатысушыларын консулдық алымдардан босату туралы**

Қазақстан Республикасы Премьер-Министрінің 2005 жылғы 30 мамырдағы N 149-ө Өкімі

      2005 жылғы 1 - 2 маусымда Алматы қаласында Әлемдiк және дәстүрлi дiн көшбасшылары съезiнiң Хатшылығы үшінші отырысының (бұдан әрi - отырыс) өткiзiлуiне байланысты:   
      Қазақстан Республикасы Сыртқы iстер министрлігі:   
      1) отырысты өткiзуге 2005 жылға арналған республикалық бюджетте 006 "Өкiлдiк шығындар" бағдарламасы бойынша көзделген қаражат есебiнен, оның iшiнде:   
      отырысқа қатысатын ресми делегациялардың мүшелерiнің 2005 жылғы 30 мамыр - 5 маусым кезеңiнде Алматы қаласында қонақ үйде тұруына;   
      ресми делегацияның мүшесi ағылшын шiркеуiнiң епископы К.Н.Бейнстің Лондон - Алматы - Лондон, ресми делегацияның мүшелерi әл-Азхар жанындағы ислам зерттеулер академиясы бас хатшысының орынбасары шейх Омар Исмаил Омар Салемнің және ислам iстерi жөнiндегi Жоғарғы кеңестегi вакуфтар министрiнің кеңесшiсi Мұхаммед Әбділғани Морси Шаманың Каир - Стамбул - Алматы - Стамбул - Каир бағыты бойынша көліктік шығыстарына 5576320 (бec миллион бес жүз жетпiс алты мың үш жүз жиырма) теңге сомасында қаражат бөлсiн;   
      2) отырысқа қатысатын ресми делегация мүшелерiне консулдық алымдар алмастан, белгiленген тәртіппен қажетті жол жүру құжаттарын ресiмдесiн.

*Премьер-Министр*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК